Darío Villalba

Darío Villalba Flores (Donostia, 1939ko otsailaren 22a – Madril, 2018ko ekainaren 16a) euskal herritar margolari eta argazkilari izan zen. Izotz gaineko patinatzailea izan zen, 1956ko neguko Olinpiar Jokoetan aritutakoa.

 Margolaria 
Darío Villalba lanbidez margolaria zen, abangoardiaren jarraitzailea.¿Primer patinador español en unos Juegos? Bere familia artearekin oso lotuta zegoen tradizioz.

Madrilgo San Fernandoko Arte Ederren eskolan ikasi zuen, eta 1957an zabaldu zuen bere lehen erakusketa. Aitzindaria izan zen margolaritza eta argazkilaritza uztartzen 1960ko urteetan. Gizakia muturreko egoeretan erakutsi zuen bere koadroetan, eta maiz hartu zituen mina, gaixotasuna eta heriotza bere sormen lanen gai nagusitzat.

Europako eta AEBetako bilduma publiko nahiz pribatu esanguratsuenetan agertzen dira bere lanak (Solomon Guggenheim, New Yorkeko Metropolitan museoa eta Osloko Arte Garaikidearen zentroa...). Madrilgo Reina Sofia zentroak atzera begirako erakusketa eskaini zion 2007an.

Euskal Herrian, besteak beste, Artium museoan, Donostiako San Telmo museoan, Kubo-Kutxa aretoan, Bilboko Guggenheim museoan eta Bilbo Arte aretoan erakutsi izan dituzte Villalbaren lanak, baita hainbat galeriatan ere.

 Sariak eta errekonozimenduak 

 1973an Sao Pauloko Pintura Biurtekoaren nazioarteko saria.
 1979an Liubiliana ko arte Grafikoaren Biurtekoan Epaimahaiaren nazioarteko saria.
 1983an Espainiako Arte Plastikoen Sari Nazionala jaso zuen.
 2002tik Espainiako San Fernandoko Arte Ederren Errege Akademiako kidea zen.
 2003an Arte Ederretako Merituen Domina

 Kirolaria 
11 urterekin ikasi zuen izotz gainean patinatzen Filadelfian, garai hartan bere aita Espainiak bertan zuen kontsula zen eta. Geroago ere landu zuen eta 1956ko neguko Olinpiar Jokoetan aritzera heldu zen.

 Olinpiar Jokoak 
Hona hemen Olinpiar Jokoetan izandako emaitzak:Fitxa
 Olinpiar Jokoak  Proba  EmaitzaCortina d'Ampezzo 1956Patinaje artistikoa (banaka)14.a (finala)

 Munduko Txapelketa 
Hona hemen Munduko Patinaje Artistiko Txapelketetan izandako emaitzak:
 Txapelketa  Proba  EmaitzaGarmisch-Partenkirchen 1956Patinaje artistikoa (banaka)15.a (Finala)

 Erreferentziak 

 Kanpo estekak 
  Webgune ofiziala
  Fitxa - www.coe.es

Kategoria:Donostiako margolariak
Kategoria:Euskal Herriko patinatzaile artistikoak
Kategoria:Euskal Herriko argazkilariak
Kategoria:Madrilen hildakoak
Kategoria:1956ko Neguko Olinpiar Jokoetako patinatzaile artistikoak
Kategoria:Gaixotasun kardiobaskularrek hildakoak
Kategoria:San Fernandoko Arte Ederren Errege Akademiaren akademikoak